Rikunarita-ORG/Wikinium huggingface dataset:
# Sidney Nolan

| Sidney Nolan |
| --- |
|   Irudi gehiago |
| Bizitza |
| Jaiotza | Carlton (en) , 1917ko apirilaren 22a |
| Herrialdea |  Australia |
| Heriotza | Londres, 1992ko azaroaren 27a (75 urte) |
| Hobiratze lekua | Highgate Cemetery |
| Familia |
| Ezkontidea(k) | Mary Nolan |
| Hezkuntza |
| Heziketa | Swinburne University Of Technology National Gallery of Victoria Art School (en)  |
| Hizkuntzak | ingelesa |
| Jarduerak |
| Jarduerak | margolaria, ilustratzailea, artista bisuala eta artista |
| Lantokia(k) | Britainia Handia |
| Lan nabarmenak |
ikusi[erakutsi]
* *Daisy Bates at Ooldea (en)  Footballer (en)  The Trial (en)*
 |
| Jasotako sariak |
ikusi[erakutsi]
* Knight Bachelor  (1981eko ekainaren 13a)  Member of the Order of Merit  (1983ko azaroaren 18a)  Companion of the Order of Australia  (1988ko ekainaren 13a)  Britainiar Inperioko Ordenaren komendadorea
 |
| Kidetza | Royal Academy of Arts Bavariako Arte Ederren Akademka Australian Academy of the Humanities (en)  |
| Mugimendua | Angry Penguins (en)  |
|

---

 |
| sidneynolantrust.org |
|     |

Sir **Sidney Robert Nolan** (Carlton, Melbourne, 1917ko apirilaren 22a - Londres, 1992ko azaroaren 28a) australiar artista izan zen.

Arte ikasketak egin zituen Melbournen, eta abangoardiako hainbat artistarekin ibili zen, dadaismo eta surrealismo joeretakoekin batez ere. 1938an Contemporary Art Society elkartea sortu zuen John Reedekin batera. Bi urte geroago, bakarkako lehen pintura-erakusketa egin zuen Melbournen, sekulako ospea eman ziona. 1951n Londresen egin zuen atzerriko lehen erakusketa, eta hiri horretan geratu zen bizitzen. Joera ikonografiko berritzailea sortu zuen, askotan Australiako historia eta ohitura zaharretan inspiratua. Batzuetan Australiako paisaia lehor eta elkorrak irudikatzen ditu, beste batzuetan, Antartikako esploratzaileak nahiz Txinako paisaiak. Lanik aipagarrienen artean *Carron plains* du (1948).

## Erreferentziak

* Artikulu honen edukiaren zati bat *Lur hiztegi entziklopediko*tik edo *Lur entziklopedia tematiko*tik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

|  |  |
| --- | --- |
|  | Artikulu hau Victoriako biografia baten **zirriborroa** da. Wikipedia lagun dezakezu edukia osatuz. |
# Postinpresionismo

**Postinpresionismoa** (ingelesez: *Post-Impressionism*) XIX. mendearen bukaerako margolaritza joera izan zen, inpresionismoaren eta neoinpresionismoaren erreakzio gisa sortu zena. Joera horren xede nagusia artearen kontzeptu formalago batera itzultzea zen, eta gaiaren garrantzia azpimarratzea. Paul Gauguin, Paul Cézanne eta Vincent Van Gogh izan ziren margolari postinpresionista nagusiak.

Roger Fry britainiar arte kritikariak 1910ean erabili zuen lehenbiziko aldiz "postinpresionismo" esapidea, Édouard Maneten ondorengo Frantziako margolaritzaren garapena deskribatzeko. Postinpresionistek inpresionismoa zabaldu zuten, zenbait muga baztertuz. Kolore biziak, antzeman daitezkeen pintzelkadak, lodiera handiko pintura, eta benetako bizitzako gaiak erabiltzen jarraitu zuten, baina koloreak aliritzian emateko eta forma geometrikoak nabarmentzeko joera zeukaten, adierazkortasuna areagotzeko, figuraren kaltetan suertatzen bazen ere.

## Artista nagusien galeria

* Paul Cézanne (1839–1906)
* Odilon Redon (1840–1916)
* Henri Rousseau (1844-1910)
* Paul Gauguin (1848-1903)
* Vincent van Gogh (1853–1890)
* Charles Angrand (1854–1926)
* Henri Edmond Cross (1856–1910)
* Georges Seurat (1859–1891)
* Theo van Rysselberghe (1862–1926)
* Paul Signac (1863–1935)
* Henri de Toulouse-Lautrec (1864–1901)
* Paul Sérusier (1864–1927)
* Paul Ranson (1864–1909)
* Félix Vallotton (1865–1925)

## Erreferentziak

## Kanpo estekak
# Burke eta Willsen espedizioa

Burke eta Willsen espedizioaren mapa
**Burke eta Willsen espedizioa**, 1860-1861 artean Victoriako Errege Elkarteak Australiaren esplorazioa burutzeko antolatutako espedizio bat izan zen.

Robert O'Hara Burke eta William John Willsek zuzenduriko 19 gizonez osatu zen, Australiako barnealdea hegoaldetik iparraldera zeharkatzeko helburuz. Melbournen abiatu eta Carpentaria golkora heldu zen, 3.250 kilometro inguru eginez.
# Ned Kelly

| Ned Kelly |
| --- |
|   Irudi gehiago |
| Bizitza |
| Jaiotzako izen-deiturak | Edward Kelly |
| Jaiotza | Beveridge, 1854ko abendua |
| Herrialdea |  Australia |
| Heriotza | Old Melbourne Gaol, 1880ko azaroaren 11 (25 urte) |
| Hobiratze lekua | Greta Cemetery (en)  Old Melbourne Gaol HM Prison Pentridge (en)   |
| Heriotza modua | heriotza zigorra: urkatzea |
| Familia |
| Aita | John "Red" Kelly |
| Ama | Ellen Kelly |
| Haurrideak |
ikusi
* Dan Kelly (en)  Kate Kelly (en)
 |
| Familia |
ikusi
* Edmond Kelly (lehengusu txiki) John Kelly (New Inn) (second uncle (en) ) Thomas Kelly (Clonbrogan, Magorban) (aitona) Edmund Kelly (Newtown) ((paternal or maternal) grandfather's brother (en) ) Bridget Grady-Kelly (second aunt (en) )
 |
| Hezkuntza |
| Hizkuntzak | ingelesa |
| Jarduerak |
| Jarduerak | Bushrangerra eta idazlea |
|

---

 |
|   |

**Edward Kelly**, askoz ere ezagunagoa **Ned Kelly** ezizenaz (1854/1855ko ekaina, Beveridge, Victoria, Australia – 1880ko azaroaren 11, Melbourne, Victoria, Australia), Australiako bidelapur ospetsuena izan zen; halere, australiar askoren ustez, britainiar aginte kolonialari aurre egin zion herri heroia izan zen.

## Biografia

Guraso irlandarren semea izan zen: aita John "Red" Kelly zen eta ama Ellen Quinn. Australiako Victoria estatuko Beveridge udalerrian jaio zen. Oso gaztea zelarik etxean gertatutako arazo baten ondorioz, bertako poliziarekin liskarra izan zuen. Polizia haren bila joan eta hiru agente hilda suertatu ostean, Ned Kelly eta koadrila legegabe bilakatzea erabaki zuten. Azkenik, Glenrowan udalerrian haien eta poliziaren arteko azken borroka jazo zen; bertan, Kellyk metal plakez eginiko kaskoa eta armadura jantzi zituen. Ondoren, atxilotu eta epaitu zuten. 1880ko azaroaren 11n Melbourne Gaol espetxean urkatu zuten. Garai hartako *The Age* eta *The Herald* egunkarien arabera, haren azken hitzak hauek izan omen ziren: "'Bizia honelakoa da'". Haren ausardiak eta ospeak australiar historiako kultura ikonoa bilakatu dute, bereziki folklore, literatura eta zineman.

## Zinema

* *Ned Kelly* (1970), bertan Mick Jagger abeslariak antzeztu zuen.
* *Ned Kelly* (2003), bertan Heath Ledger aktoreak antzeztu zuen.

## Kanpo loturak

* Ned Kelly's Word. Ned Kellyren mundua **(Ingelesez) Ned Kellyri buruzko webgunea **(Ingelesez) Ned Kelly filmaren aurreikuspen edo trailerra ikusgai **(Ingelesez)**

|  |  |
| --- | --- |
|  | Artikulu hau Victoriako biografia baten **zirriborroa** da. Wikipedia lagun dezakezu edukia osatuz. |